פרידה מאיציק 13.12.16

איציק היקר,

* קודם כל אני רוצה להסביר לכם קצת על האירוע. כמו ששמתם לה איציק לא אוכל צהריים כבר כמה חודשים. חשבנו איך להביא אותו לפה ופשוט לא הייתה ברירה אלא לארגן את כל הדבר הזה...
* זו באמת זכות הגדולה להיפרד מאיציק בשם הסגל הנוכחי וסגלי מב"ל לדורותיהם. הסגל במובן הרחב – במדריכים, נאוה ואורנה וצבייה ואנשיה וכול המדריכים והמד"רים שבאו ואנשי התמיכה שנמצאים פה ואנשי אוניברסיטת חיפה. זה אמנם כבוד גדול אך גם לא פשוט. האמת, קצת עצוב לנו.
* היום תם עידן במב"ל – למי ששומע מהצד זה יכול אולי להישמע קצת פומפוזי ויומרני אבל כולנו פה יודעים בליבנו שזו האמת. המב"ל של היום, כפי שהוא מתגלם במחזור הנפלא הזה – מחזור מ"ד, מעוצב במידה רבה בדמותו של איציק. כמו שאיציק מזדהה עם המקום שבו התחיל כחניך במחזור ל"ה, המקום הזה מזוהה איתו.

אז מה זה איציק בעינינו?

קודם כל איציק מגלם כל מה שהיינו רוצים לראות בבכיר, בוגר מב"ל:

* בראש ובראשונה הוא מפקד, מנהיג שיודע מה האחריות שלו ואין לו שום כוונות לברוח ממנה גם כשהיא דורשת לעשות דברים קשים.
* מנהל שיש לו את היכולת לראות את התמונה הגדולה, יחד עם תשומת לב לאחרון הפרטים הקטנים.
* עובד ציבור במובן המלא של המילה שתמיד ידע בשביל מי הוא עובד. כשאנחנו אומרים החניך במרכז זה איציק.
* תלמיד חכם שמקיים למידה מתמדת ומוכנות להשתנות.
* מורה דרך שיודע לאן הולכים ואיך צריך להנות מהדרך.
* איש בעל צניעות וענווה אמיתית, לא "מדוגמנת" כמו שאיציק אוהב להגיד.
* ולא רק תורה, גם דרך ארץ. איציק זה קוד מב"ל - כבוד לחניך למדריך למרצה ולאחרון החיילים והחיילות.
* איציק זה ההתלהבות הבלתי פוסקת. אף פעם לא הרגשנו שנגמר לו הסוס. שהוא משתעמם או נח כל זרי הדפנה. תמיד ניסיון לחדש לנסות עוד משהו, אחרת, לשפר. להשתנות. היופי הוא שכל ההתלהבות הזאת באה יחד עם נינוחות, עם חוסן פנימי וביטחון עצמי.
* איציק זה מי שהיית רוצה שיהיה קולגה שלך. שותף לעבודה. מתנהל כראשון בין שווים, תומך, מחזק, משתף מניסיונו ולויאלי באופן מוחלט למפקד המכללות ולחבריו לעבודה.
* אבל מעבר למב"ל ולעבודה איציק הוא חבר אמיתי שמסתכל לך תמיד בגובה העיניים. אחת התכונות המדהימות והנדירות של איציק זה היכולת לקרוא אנשים ולהבין מה הם צריכים. קוראים לזה היום אינטליגנציה רגשית לאיציק יש את זה בטונות.
* ולבסוף, אבל הכי חשוב הוא איש משפחה. ברור שהמשפחה נותנת לו את החוסן גם ברגעים קשים והוא נותן לה. אמו, אחיות, ילדים ובראש ובראשונה לענת. לענת אנחנו רוצים להגיד תודה ולהגיד לך מצבך רק ישתפר. מצד אחד הוא יפסיק לחפור לך עם כל ההרצאות שהוא שומע במב"ל. מצד שני הוא יהיה עסוק – רק מלהסתכל על קבוצות הווטסאפ של שבעת המחזורים האחרונים אפשר למלא יום בשקט אבל אנחנו בטוחים שהוא יעשה עוד דברים גדולים.
* אני רוצה בהזדמנות זאת לאחל הצלחה ליוני. ממה שהתרשמנו בזמן קצר יוני אתה המחליף הראוי עם החוכמה, שיקול הדעת האחריות והאנושיות. אנחנו בטוחים שתצליח וכולם פה לשרותך כי המקום הזה חשוב לכולנו.

שתי הערות לסיכום ,

* אחת, כשאתה הולך הביתה אל תשכח לאסוף את האגו מהחניה. השארת אותו שם די מזמן. יכול להיות שבחוץ תזדקק לו...
* שתיים, להרגיע אותך .לחדר אוכל לא נזמין אותך אבל אם נצטרך לעשות חשיבה אסטרטגית על דמות הבכיר במדינת ישראל או לחילופין לתקן משהו במיקרופונים במליאה לא נהסס לקרוא לך. ותמיד נשמח לראות אותך בבית הזה שאותו סייעת כל כך לבנות (ולא רק את הקפיטריה) ותמיד יישאר הבית שלך.